Til redaktøren:

Husk å lese nøye gjennom teksten under. VIKTIG: Tilpass lokalt der du ser noe i rød skrift, og fjern den røde teksten.

Finn gjerne noen lokale profiler som kan intervjues kort i tillegg / evt. kan levere en liten tekst om hvorfor de stiller til menighetsrådsvalget. Det vil bli et såkalt «case» - som ofte er det stykket som blir mest lest!

Man kan

**Stem i Kirkevalget!**

**Er du en av de 3,7 millionene som er medlem i Den norske kirke? Da er din stemme viktig i Kirkevalget. Når du stemmer i kirkevalget støtter du kirkens arbeid, og du er med på å bestemme hvem som skal lede den framover.**

Den norske kirke er Norges folkekirke med 3,7 millioner medlemmer. Med nesten hundre tusen frivillige, 8000 ansatte og 1600 kirkebygg er kirken tilstede i hele landet for å skape mer himmel på jord. Det kristne verdigrunnlaget innebærer et engasjement for alle menneskers verdi og verdighet og et aktivt miljø- og klimaarbeid. Kirken er åpen for alle, fra vugge til grav.

**Hvorfor stemme i kirkevalget?**
Som medlem bidrar du til fellesskap, glede, livsmestring og mening for deg selv og andre, for eksempel gjennom dåp, bryllup, babysang, barne- og ungdomsaktiviteter, kor og konserter.

Du bidrar også til å ta vare på vår felles kulturarv, i form av byggverk og tradisjoner, og du er med på å støtte kirkens sosiale arbeid for mennesker i sårbarhet, ensomhet og sorg.
Menighetsrådets arbeid spenner over mange temaer. Det kan være barne- og ungdomsarbeid, forvaltning av kirkebygg og kirkegård, ansettelser, gudstjenester, miljø og rettferdighet, sosialt omsorgsarbeid, kulturarrangementer, musikk og misjon. Menighetsrådene skal sørge for vekst og utvikling av kirken og lokalsamfunnet der du bor.

**Når er kirkevalget?**Samtidig som kommunestyre- og fylkestingsvalget holdes, kan du også stemme fram hvem som skal lede kirken på lokalt, regionalt og nasjonalt nivå. Det skjer i et lokale rett i nærheten av kommunevalget. Eller du kan forhåndsstemme fra 10. august til 6. september. (Hvor skjer dette hos dere?)
Kirkevalget er to valg: Du kan stemme på kandidater til menighetsrådet og til bispedømmerådet.

*Til menighetsrådsvalget* ( i Hinna / i Bodø Tilpass!) har en gjeng flotte frivillige sagt ja til å være kandidater til menighetsrådet / rådene og lede menigheten(e) de neste fire årene. Dette er et flertallsvalg, der du blant annet har mulighet til å gi kandidater en ekstrastemme. Kandidatene med flest stemmer blir med i rådet.

*Til bispedømmerådsvalget* stiller Bønnelista, Frimodig kirke, Åpen Folkekirke og nominasjonskomiteen lister. Dette er et forholdstallsvalg, der det endelige rådet avspeiler både hvor mange stemmer den enkelte liste og også den enkelte kandidat fikk.

Bispedømmeråd finnes i hvert av landets elleve bispedømmer. Rådet ansetter blant annet prester og leder bispedømmet sammen med biskopen. Medlemmene av bispedømmerådet er også medlemmer av Kirkemøtet, det høyeste organet i Den norske kirke.

Les mer om kandidatene til begge valgene her i bladet, på nettsidene våre (Tilpass!) eller på [www.kirkevalget](http://www.kirkevalget).

Godt valg!

**Kort om Kirkevalget**

* Demokratisk valg der en velger hvem som skal styre Den norske kirke nasjonalt og lokalt de neste fire årene
* Kirkevalget foregår 10. og 11. september 2023
* På valgdagen kan du stemme i kirkevalget i nærheten av stemmelokalet for kommunevalget
* Fra 10. august til 6. september 2023 kan du [forhåndsstemme digitalt](https://www.kirken.no/nb-NO/om-kirken/slik-styres-kirken/kirkevalget/nyheter-om-valget/digital%20f%C3%B8rehandsstemming/)
* Alle medlemmer over 15 år kan stemme i kirkevalget
* Det velges representanter til menighetsråd (lokalt), bispedømmeråd (regionalt) og Kirkemøtet (nasjonalt)